Om at flytte og kopiere data

Når du kopierer en celle ved at trække den eller ved at klikke
på Klip eller
Kopier og
Sæt ind ,
kopieres hele cellen, herunder formlerne og deres resultatværdier,
kommentarerne og celleformaterne.

Hvis det markerede kopiområde (kopiområde: De celler, du
kopierer for at indsætte data et andet sted. Når du har kopieret celler, vises en bevægelig
kant omkring dem for at angive, at de er kopieret.) indeholder
skjulte celler, kopieres de skjulte celler også automatisk. Hvis indsætningsområdet (indsætningsområde: Destinationen for data,
der er klippet ud eller kopieret ved hjælp af Udklipsholder i
Office-programpakken.) indeholder skjulte rækker eller
kolonner, skal du muligvis vise det skjulte indsætningsområde for at
se alle de kopierede celler.

I stedet for at kopiere hele celler kan du kopiere et bestemt celleindhold.
Du kan f.eks. kopiere den resulterende værdi af en formel uden at kopiere
selve formlen, eller du kan kopiere formlen alene. Du kan også
ændre den indsatte del af cellen ved at klikke på Indsæt
i
nederste højre hjørne af det indsatte markerede område.

Bemærk!  Indsæt er
kun tilgængelige, når du har kopieret et markeret område,
ikke når du har klippet eller flyttet et markeret område.